Faapuupuu le mataupu:  O Timothy Turner Jr. e 26 tausaga, mai Waterbury, na puʻea faapagota ina ua valaau atu se tamaʻitaʻi e 22 tausaga i le pulega e faapea na ia toso faamalosi o ia. Ua molia se tamāloa mai Connecticut i le toso faamalosi i se fafine mai Massachusetts, na ia feiloaʻi i ai i se polokalame o tafaoga faamasani. Na faapea mai leoleo i New Haven, na latou puʻea faapagotaina Timothy Turner Jr., e 26 tausaga, mai Waterbury, i le taeao o le Aso Gafua ina ua uma ona valaau atu le fafine e 22 tausaga i le pulega. Na faapea mai leoleo, na feiloaʻi le fafine ma Turner i luga o le polokalame o tafaoga faamasani o le Tag, ma na ia valaauliaina o ia i se fale e nonofo ai ni aiga se toʻatele, lea e nofo ai se tasi o ona tauaiga. Na fai mai le fafine na faaoo e Turner se fana iā te ia ma toso faamalosi o ia i le fogafale lona lua. Na lipotia mai e le nusipepa o le Hartford Courant, na iloa e se leoleo lea na mulimuli ane alu atu i le fale, o Turner, ma na ia faapea mai e fetaui ma le faamatalaga o le tagata na osofaʻia o ia. Na taʻua e faapea, na tatala e Turner le faitotoʻa o se potu i le fogafale lona tolu, ae na vave lava ona ia tapuni ina ua vaai atu i leoleo. Na molia Turner i moliaga ogaoga o le faaoolima i le itu tau feusuaʻiga i le tulaga muamua ma isi solitulafono. O loo taofia pea Turner i lalo o le nofovaavaaia ma e leʻi mafai ona ia tali atu i nei moliaga. E lē o mautinoa pe e iai sona lōia. Na lapataʻia e leoleo i latou e faaaogāina polokalame mo tafaoga, ina ia faaeteete ma aua neʻi feiloaʻi ma tagata e latou te lē masani ai, i nofoaga e lē masani ai. Na taʻua e leoleo, o nei ituaiga o osofaiga o le a atili ai ona taatele a o faateleina le faaaogāina o polokalame tau tafaoga. Na taʻu atu e David Hartman o leoleo i New Haven i le WTNH, ʻO se mea lenei e ao ona iloa e tagata, ma ia faaeteete i ai.' E tatau ona matuā mataʻituina e tagata o loo faaaogāina na polokalame po o na tuatusi i luga o le initaneti.
Na faapea mai leoleo i New Haven, na latou puʻea faapagotaina Timothy Turner Jr., e 26 tausaga, mai Waterbury, i le taeao o le Aso Gafua ina ua uma ona valaau atu le fafine e 22 tausaga i le pulega. Na la feiloaʻi i se polokalame e taʻua o le Tagged. Ua lapataʻi mai leoleo o nei ituaiga o osofaʻiga ua faasolo ina taatele a o faasolo ina lautele le faaaogāina o polokalame mo tafaoga faamasani.